Diari Oficial de la Generalitat Valenciana


Sumari del DOGV 7131, del 15-10-2013 (2013/9851)

RESOLUCIÓ de 8 d'octubre de 2013, del Servici Territorial d'Energia d'Alacant, per la qual es convoca l'alçament d'actes prèvies a l'ocupació de determinades finques afectades pel projecte Centre de Repartiment el Raso 20 kV, ATRCCT/2012/50/03, ATASCT/2012/44/03, en el terme municipal de Guardamar del Segura, província d'Alacant. (Expedient d'expropiació forçosa JUEXPR/2013/3.)
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7131

Data del DOGV
:   15-10-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/9851


Data del document
:   08-10-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Correcció d'errades

 Descriptors 

:   * Conselleria d'Economia, Indústria, Turisme i Ocupació

RESOLUCIÓ de 8 d'octubre de 2013, del Servici Territorial d'Energia d'Alacant, per la qual es convoca l'alçament d'actes prèvies a l'ocupació de determinades finques afectades pel projecte Centre de Repartiment el Raso 20 kV, ATRCCT/2012/50/03, ATASCT/2012/44/03, en el terme municipal de Guardamar del Segura, província d'Alacant. (Expedient d'expropiació forçosa JUEXPR/2013/3.) [2013/9851]  
En data 11 de setembre de 2012, el Servici Territorial d'Energia d'Alacant va dictar una resolució per la qual es va autoritzar Hidrocantábrico Distribución Eléctrica, SAU, i es va aprovar el projecte d'execució denominat Centre de Repartiment el Raso 20 kV, en el terme municipal de Guardamar del Segura. I el 20 de maig de 2013, es va declarar, en concret, la utilitat pública del dit projecte.  
La dita declaració d'utilitat pública, d'acord amb el que disposa la Llei 54/1997, de 27 de novembre, del Sector Elèctric, i el Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, porta implícita la necessitat d'ocupació dels béns i drets afectats i implica la seua urgent ocupació, i els és aplicable el procediment d'urgència que determina l'article 52 de la Llei d'Expropiació Forçosa, de 16 de desembre de 1954.  
En virtut d'això el cap del Servici Territorial d'Energia d'Alacant, en compliment del que disposa el mencionat article 52 de la Llei d'Expropiació Forçosa, ha resolt convocar els titulars dels béns i drets afectats en l'ajuntament on radiquen les finques afectades, com a punt de reunió per a, de conformitat amb el procediment que establix l'esmentat article, dur a terme l'alçament d'actes prèvies a l'ocupació i, si és procedent, les d'ocupació definitiva.  
Tots els interessats, així com les persones que siguen titulars de qualssevol classes de drets o interessos sobre els béns afectats, hauran d'acudir personalment o representats per una persona degudament autoritzada, aportant els documents acreditatius de la seua titularitat i l'últim rebut de la contribució, i podran anar acompanyats dels seus pèrits i un notari, si ho estimen oportú, amb gastos a costa seua.  
L'alçament d'actes tindrà lloc el pròxim dia 25 de novembre de 2013, a partir de les 12.30 hores, en les dependències de l'Ajuntament de Guardamar del Segura.  
L'orde d'alçament d'actes es comunicarà a cada interessat per mitjà de l'oportuna cèdula de citació, i la relació de titulars convocats figurarà en el tauler d'edictes de l'Ajuntament assenyalat i en l'annex.  
  
Cal significar que esta publicació es realitza, igualment, als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de notificació de la present resolució als titulars desconeguts o amb domicili ignorat o a aquells a qui, intentada la notificació, no s'haguera pogut practicar.  
En l'expedient expropiatori Hidrocantábrico Distribución Eléctrica, SAU, assumirà la condició de beneficiària.  
  
Alacant, 8 d'octubre de 2013.- El cap del Servici Territorial d'Energia: Ramón Esplugas Pérez.  
ANNEX  
  
Relació concreta i individualitzada de béns i drets afectats pel projecte:  
Centre de Repartiment el Raso 20 kV, en el terme municipal de Guardamar del Segura», JUEXPR/2013/3   
  
Terme municipal: Guardamar del Segura (Alacant)  
  
Finca Cadastre Titulars Afeccions Naturalesa Data Hora  
 Pol. Par. Referència cadastral Paratge Ple domini m² O. t.  
m²   
1 7 122 Urbanizadora Villamartín, SA 46105T836393622994OR Sant Bru - el Raso 613,37 680,00 Cítrics  
Regadiu 29.07.2013 12.00  
  
  
  
Abreviatures utilitzades: Pol.: polígon; Par.: parcel·la; O. T. Ocupació temporal.   
  
  
  
\* \* \* \* \*  
  
  
Anexo  
  
Relación concreta e individualizada de bienes y derechos afectados por el proyecto:  
Centro de Reparto El Raso 20 kV, en el término municipal de Guardamar del Segura, JUEXPR/2013/3   
  
  
Término Municipal: Guardamar del Segura (Alicante)  
  
Finca Catastro Titulares Afecciones Naturaleza Fecha Hora  
 Pol. Par. Referencia catastral Paraje Pleno dominio m² O.T  
m².   
1 7 122 Urbanizadora Villamartín, SA 40410V250362033701GX San Bruno-El Raso 613,37 680,00 Agrios  
Regadío 29.07.2013 12.00  
  
  
  
Abreviaturas utilizadas: Pol. polígono; Par: parcela; O.T: ocupación temporal.